32003D0459
L 154/112
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юни 2003 година
относно определени предпазни мерки по отношение на вируса на едрата шарка при маймуните
(нотифицирано под номер С(2003) 1953)
(текст от значение за ЕИП)
(2003/459/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета (1) от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни и относно изменение на Директиви 89/662/ЕИО, 90/425/ЕИО и 90/675/ЕИО, последно изменена с Директива 96/43/ЕО (2), и по-специално член 18, параграф 1 от нея,
като има предвид, че:
(1)
Инфекция от едра шарка при маймуните е била потвърдена в някои части на Съединените американски щати.
(2)
Данните, предоставени от компетентните органи в Съединените американски щати, показват, че възможността от заразяване от прерийни кучета са в следствие на контакти с гризачи от недомашни видове (плъхове от Гамбия), внесени от зоната на Африканската дъждовна гора, където болестта е ендемична.
(3)
Познатите източници в ендемичната зона са катериците и гризачите от недомашни видове в Африканската дъждовна гора. Противно на това, което подсказва името на болестта, маймуните и приматите се заразяват случайно чрез директни или близки контакти с инфектирани местни източници.
(4)
Едрата шарка при маймуните е зооноза, която не съществува в Европейския съюз.
(5)
Уместно е да се приемат бързо необходимите предпазни мерки на общностно равнище по отношение на прерийните кучета, с произход от или идващи от Съединените американски щати.
(6)
С цел да се избегне положението, което съществува в Съединените американски щати, е подходящо да се прекрати вносът на видовете от ендемична зона, които са източници на зараза.
(7)
Въпреки това е уместно да се даде възможността на държавите-членки да позволят вноса за специфични цели в рамката на Директива 92/65/ЕИО от 13 юли 1992 г. (3), която установява ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специфичните правила на Общността, посочени в приложение А, раздел I от Директива 90/425/ЕИО, последно изменена с Регламент (ЕО) № 1282/2002 на Комисията (4).
(8)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки забраняват вносa на прерийни кучета (Cynomys sp.) с произход или идващи от Съединените американски щати.
Член 2
Държавите-членки забраняват вноса на гризачи от недомашните видове и на катерици от трети страни от района на Субсахарна Африка.
Член 3
Дерогации от забраната, предвидена в членове 1 и 2, могат да се разрешават от компетентните органи на държава-членка в рамките на вноса между предприятия, както е определено в член 2 от Директива 92/65/ЕИО на Съвета.
Член 4
Държавите-членки изменят мерките, които прилагат за вноса, така че да ги приведат в съответствие с настоящото решение и незабавно оповестяват публично предприетите мерки. Те незабавно уведомяват Комисията за това.
Член 5
Настоящото решение ще бъде преразгледано в светлината на развитието на болестта в Съединените американски щати.
Член 6
Адресати на настоящето решение са държавите-членки.
Съставено в Брюксел на 20 юни 2003 година.